**ikt.szám: Na/66/2024.**

**J E G Y Z Ő K Ö N Y V**

**Készült:** Nagyacsád község Önkormányzata Képviselő-testületének 2024. február 14-én 18 óra 00 perckor megtartott nyilvános üléséről.

**Helye:** Nemesgörzsönyi Közös Önkormányzati Hivatal Nagyacsádi Kirendeltsége

**Jelen vannak:**

Szalóky Nándor Polgármester

Szakács Balázsné

Kolonics Szilvia

Tima Zoltán Ferenc

Tóth Péter

képviselők

**Távol van**: -

**Tanácskozási joggal jelen van:** Novák Edit aljegyző

Meghívott: -

**Érdeklődő:** -

Szalóky Nándor Polgármester: Köszönti a képviselőket. Megállapítja, hogy az ülés határozatképes, mivel a megválasztott 5 fő képviselőből 5 fő jelen van. Mivel kiegészítés, kérdés nem érkezett, felkéri a képviselő-testületet, hogy szavazzon a napirend elfogadásáról.

Nagyacsád község Önkormányzatának Képviselő-testülete 5 igen szavazattal, tartózkodás és ellenszavazat nélkül a következő határozatot hozta:

**1/2024.(II.14.) önkormányzati határozat**

Nagyacsád Község Önkormányzatának képviselő-testülete 2024. február 14-i ülésének napirendjét az alábbiak szerint határozza meg:

1. 2024. évi munkaterv elfogadása

Előadó: polgármester

1. Szolgáltatási terv elfogadása

Előadó: polgármester

1. Pápai Rendőrkapitányság kapitányi beosztásba kinevezés véleményezése

Előadó: polgármester

1. Iskolai körzethatár meghatározása

Előadó: polgármester

1. Nagyacsád Község Önkormányzata 2023. évi költségvetés módosításának elfogadása

Előadó: polgármester

1. Nemesgörzsönyi Közös Önkormányzati Hivatal 2024. évi költségvetésének elfogadása

Előadó: polgármester

1. Nagyacsád Község Önkormányzata 2024. évi költségvetésének elfogadása

Előadó: polgármester

1. Nagyacsád Község Önkormányzat 2024. évi közbeszerzési tervének elfogadása

Előadó: polgármester

1. Tájékoztató az elmúlt időszak fontosabb eseményeiről

Előadó: polgármester

1. Pápai Rendőrkapitányság megkeresés önkormányzati adománnyal kapcsolatban

Előadó: polgármester

1. A személyes gondoskodást nyújtó szociális és gyermekjóléti ellátások intézményi térítési díjáról szóló rendelet elfogadása,

Előadó: polgármester

**Napirendek tárgyalása:**

**1)2024. évi munkaterv elfogadása**

**Előadó: polgármester**

Szalóky Nándor polgármester ismerteti az előterjesztést. Megkérdezi, hogy van-e valakinek kérdése, hozzászólása.

Szalóky Nándor polgármester megállapítja, hogy a község képviselői részéről kérdés, hozzászólás, módosító javaslat nem érkezett, ezért szavazásra bocsátja a fenti javaslatot, s megállapítja, hogy Nagyacsád Község Önkormányzat Képviselő-testülete 5 igen szavazattal, ellenszavazat, tartózkodás nélkül a következő határozatot hozta:

**2/2024. (II.14.) önkormányzati határozat**

**2024. évi munkatervéről**

Nagyacsád község Önkormányzatának Képviselő-testülete az előterjesztett 2024.évi munkatervet a javaslat szerint elfogadja.

**Határidő**: 2024.évben folyamatos

**Felelős**: polgármester

**2)Szolgáltatási terv elfogadása**

**Előadó: polgármester**

Szalóky Nándor polgármester elmondja, hogy minden évben szükséges a szolgáltatási terv elfogadása. Háriné Nagy Veronika közművelődési ügyintéző elkészítette a tervet, mely bővülhet, ha további lehetőségek merülnek fel.

Megkérdezi, hogy van-e valakinek kérdése, hozzászólása?

Szalóky Nándor polgármester megállapítja, hogy a község képviselői részéről kérdés, hozzászólás, módosító javaslat nem érkezett, ezért szavazásra bocsátja a fenti javaslatot, s megállapítja, hogy Nagyacsád Község Önkormányzat Képviselő-testülete 5 igen szavazattal, ellenszavazat, tartózkodás nélkül a következő határozatot hozza:

**3/2024. (II.14.) önkormányzati határozat**

Nagyacsád Község Önkormányzat Képviselő-testülete úgy döntött, elfogadja Nagyacsád Község Önkormányzat 2024. évi szolgáltatási tervét.

Felelős: polgármester

Határidő:2024. január 31.

**3)Pápai Rendőrkapitányság kapitányi beosztásba kinevezés véleményezése**

**Előadó: polgármester**

Szalóky Nándor polgármester elmondja, hogy Regdon László pápai rendőrkapitány elköszönt a településektől, a rendőrségen kívül folytatja pályáját. Veszprém Vármegyei Rendőrkapitányság írásban tájékoztatta önkormányzatunkat, hogy , hogy a Pápai Rendőrkapitányság vezetésével 2024. január 1-jei hatállyal megbízott Rausz István r. ezredes, rendőrségi főtanácsos kapitányságvezetői kinevezését tervezi.

A rendőrségről szóló 1994. évi XXXIV. tv. 8.§ (2) bekezdése alapján a rendőrkapitányság vezetőjének kinevezését megelőzően a kinevezési jogkör gyakorlója kikéri az illetékességi területen működő települési önkormányzatok képviselő-testületének a véleményét.

Kérem a Tisztelt Képviselő-testületet, hogy Rausz István r.ezredes kapitányságvezetői beosztásba történő kinevezését szíveskedjen támogatni.

Megkérdezi, hogy van-e valakinek kérdése, hozzászólása?

Szalóky Nándor polgármester megállapítja, hogy a község képviselői részéről kérdés, hozzászólás, módosító javaslat nem érkezett, ezért szavazásra bocsátja a fenti javaslatot, s megállapítja, hogy Nagyacsád Község Önkormányzat Képviselő-testülete 5 igen szavazattal, ellenszavazat, tartózkodás nélkül a következő határozatot hozza:

**4/2024. (II.14.) önkormányzati határozat**

Nagyacsád Község Önkormányzat Képviselő-testülete az előterjesztésben foglaltakat megtárgyalta, és az alábbi határozatot hozta:

A Képviselő-testület támogatja Rausz István r. ezredes, rendőrségi főtanácsos kapitányságvezetői kinevezését 2024. január 1-jei hatállyal.

A Képviselő-testület felkéri Szalóky Nándor polgármestert, hogy a döntésről tájékoztassa a Veszprém Vármegyei Rendőrkapitányság vezetőjét.

Felelős: polgármester

Határidő 2024. február 15.

**4)Iskolai körzethatár meghatározása**

**Előadó: polgármester**

Szalóky Nándor polgármester elmondja, hogy a nemzeti köznevelésről szóló 2011. évi CXC. törvény 50§ (8) bekezdése alapján a területileg illetékes tankerületi központ feladata az iskolák felvételi körzetének meghatározása. A felvételi körzetek megállapításához a Pápai Tankerületi Központ beszerezte az érdekelt települési önkormányzatok véleményét a nevelési-oktatási intézmények működéséről és a köznevelési intézmények névhasználatáról szóló 20/2012. (VII.31.) EMMI rendelet 24.§(1) bekezdése szerint. Az előzetes véleményezési eljárás során módosítási javaslat nem volt.

A Tankerületi központnak 2023. deceber 1-jéig kell tájékoztatnia a települési önkormányzatokat, az illetékességi területén működő általános iskolákat, valamint az Nkt. 50. § (10) bekezdése szerinti esetben a nemzetiségi önkormányzatot a kijelölt körzetek tervezetéről.

Az EMMI rendelet 24. § (1a) bekezdésében foglaltak alapján a települési önkormányzat a vélemnyéről, az Nkt. 50. § (10) bekezdésében szerinti esetben a nemzetiségi önkormányzat az egyetértéséről vagy körzethatár módosítását kezdeményező javaslatról 2024. február 15 napjáig tájékoztatja az illetékes tankerületi központot. Továbbra is a Vargha Gyula Református Általános Iskola és Óvoda a kötelező felvételt biztosító intézmény.

Megkérdezi, hogy van-e valakinek kérdése, hozzászólása?

Szalóky Nándor polgármester megállapítja, hogy a község képviselői részéről kérdés, hozzászólás, módosító javaslat nem érkezett, ezért szavazásra bocsátja a fenti javaslatot, s megállapítja, hogy Nagyacsád Község Önkormányzat Képviselő-testülete 5 igen szavazattal, ellenszavazat, tartózkodás nélkül a következő határozatot hozza:

**5/2024. (II.14.) önkormányzati határozat**

Nagyacsád Község Önkormányzat Képviselő-testülete úgy döntött, hogy változtatás nélkül elfogadja a 2024/2025. tanévre vonatkozó általános iskolai felvételi körzethatár megállapítását.

Határidő: Azonnal

Felelős: Polgármester

**5)Nagyacsád Község Önkormányzata 2023. évi költségvetés módosításának elfogadása**

**Előadó: polgármester**

Szalóky Nándor ismerteti az előterjesztést. Elmondja, hogy A költségvetés módosítását a végleges teljesítési adatok ismerete teszi szükségessé. ***Bevételi oldalon*** az állami támogatások előirányzata emelésre került a pontos összeggel (év közbeni bér- és üzemeltetési támogatások változása miatt).A közhatalmi bevételek teljesítése jócskán meghaladta az év elején tervezettet, itt is szükségessé vált a korrekció.A működési bevételek előirányzata is emelésre került. ***Kiadási oldalon*** kis mértékben kellett korrigálni személyi juttatások, és ehhez kapcsolódóan a járulékok előirányzatát, illetőleg a tartalék összege került növelésre a beruházási és felújítási tervezett kiadások részbeni elmaradása, valamint a bevételnövekmény miatt.

Megkérdezi, hogy van-e valakinek kérdése, hozzászólása?

Szalóky Nándor polgármester megállapítja, hogy a község képviselői részéről kérdés, hozzászólás, módosító javaslat nem érkezett, ezért szavazásra bocsátja a fenti javaslatot, s megállapítja, hogy Nagyacsád Község Önkormányzat Képviselő-testülete 5 igen szavazattal, ellenszavazat, tartózkodás nélkül a következő rendeletet alkotja:

**1/2024. (II.15.) önkormányzati rendelete**

**Nagyacsád község Önkormányzat Képviselő-testülete úgy döntött, hogy a az önkormányzat 2023. évi költségvetéséről szóló 3/2023. (II.13.) önk. rendelet módosításáról szóló, fenti** számú rendeletét az előterjesztésben foglaltaknak megfelelően megalkotja.

**6)Nemesgörzsönyi Közös Önkormányzati Hivatal 2024. évi költségvetésének elfogadása**

**Előadó: polgármester**

Szalóky Nándor polgármester ismereti az előterjesztést.

Megkérdezi, hogy van-e valakinek kérdése, hozzászólása?

Szalóky Nándor polgármester megállapítja, hogy a község képviselői részéről kérdés, hozzászólás, módosító javaslat nem érkezett, ezért szavazásra bocsátja a fenti javaslatot, s megállapítja, hogy Nagyacsád Község Önkormányzat Képviselő-testülete 5 igen szavazattal, ellenszavazat, tartózkodás nélkül a következő határozatot hozza:

**6/2024. (II.14.) önkormányzati határozat**

A Nemesgörzsönyi Közös Önkormányzati Hivatal 2024. évi költségvetésének elfogadásáról

**Nagyacsád** Község Önkormányzata a Nemesgörzsönyi Közös Önkormányzati Hivatal 2024. évi költségvetését az előterjesztés szerinti tartalommal és annak mellékletében foglaltak alapján elfogadja.

A Képviselő-testület a 2024. évi költségvetés bevételi fő összegét ***128.297.000***,- forintban, a kiadási fő összegét ***128.297.000***,- forintban állapítja meg.

A kiadási fő összegen belül a kiemelt előirányzatokat a következőkben állapítja meg.

a) személyi juttatások 101.986.000, - Ft

b) munkaadókat terhelő járulékok 13.277.000 Ft

c) dologi kiadások 12. 534. 000,- Ft

d) beruházási kiadások 500 000 Ft

e) finanszírozási bevételek 128.297.000, - Ft

A költségvetési létszámkeretet 13 főben állapítja meg.

A Képviselő-testület a 2024 évi cafetéria keretet 400.000 Ft/fő határozza meg.

A Nemesgörzsönyi Közös Önkormányzati Hivatal költségvetése beépül a székhely település költségvetésébe.

Felhatalmazzák a Képviselő-testületek a jegyzőt, mint intézményvezetőt, hogy a jóváhagyott költségvetés, költségvetés kiadási és bevételi előirányzatait –figyelemmel az államháztartási törvény végrehajtásáról szóló 368/2011. (XII.31.) Kormányrendelet 36.§ (1) –(3) bekezdéseiben foglaltakra –saját hatáskörében módosíthatja azzal, hogy kötelezettségvállalás csak a szabad előirányzat erejéig történhet. Az előirányzatok saját hatáskörben történő módosítása esetén a módosítással egyidejűleg a Közös Hivatalt alkotó önkormányzatok polgármestereit írásban tájékoztatni kell.

A Közös Hivatal kizárólag kötelező feladatokat lát el.

**Határidő**: 2024.02.15.

**Felelős**: jegyző, polgármester

**7)Nagyacsád Község Önkormányzata 2024. évi költségvetésének elfogadása**

**Előadó: polgármester**

Szalóky Nándor polgármester elmondja, hogy a kiadási oldalon a személyi juttatásokra összesen 13.108.000 Ft került tervezésre.

Ezen belül a foglalkoztatottak juttatásai 6.438.000 Ft, amely tartalmazza a falugondnok, és a kulturális alkalmazott bérét, illetve a bérhez kapcsolódó egyéb kifizetéseket, ruházati költségtérítést, kafeteriát, munkábajárás térítését.

Külső személyi juttatások 6.670.000 Ft, amely a polgármester, alpolgármester, képviselők juttatásait, illetve az egyszerűsített foglalkoztatásban résztvevők juttatását tartalmazza.

Dologi kiadások tervezett összege 20.800.000 forint.

Tartalmazza a készletbeszerzéseket 3.560.000 Ft értékben, amely a vegyszerek, irodaszerek, üzemanyagok, tisztítószerek, egyéb, az üzemeltetéshez szükséges anyagok költsége, illetve itt került tervezésre a virágosítás tervezett költsége is.

Kommunikációs szolgáltatások (telefon és internet) díja 230.000 Ft.

Szolgáltatási kiadások összege 11.590.000 ft, melynek legjelentősebb tétele a közüzemi kiadások 3.75 millió forinttal, de itt tervezzük a vásárolt élelmezés (óvodai étkeztetés) kiadásait, a karbantartási szolgáltatásokat, kulturális szolgáltatási kiadásokat (pl.falunap, idősek napja, gyermeknap és egyéb rendezvények), posta és bankköltséget, valamint a külterületi utak karbantartási kiadását.

Különféle egyéb kiadások között a fenti dologi kiadások Áfáját, illetve a fentiek között el nem számolható egyéb dologi kiadásokat (pl. falunapi étkeztetés, mikulás csomag) terveztük.

Ellátottak pénzbeli juttatásai között a segélyezés, a beiskolázási támogatás, és az év végi támogatás kiadását terveztük 4.381.000 Ft értékben.

Egyéb működési támogatások:

Pápakörnyéki Önk 1.200.000 (a tervezet elkészülte után derült ki, hogy a tényleges hozzájárulás ennél kisebb összeg lesz a 2024-es évre)

Óvoda 3.000.000 (a gyermeklétszám esetleges változása miatt év közben szükség lehet módosításra, valószínűleg ez az összeg is csökkenni fog)

|  |
| --- |
| Győri Hull.gazd. 215.000  Bursa támogatás 200.000  Rendőrség támogatása 50.000  Gemara tagdíj 50.000  Fogorvos hozzájárulás 620.000  Tartalék 9.853.018 Ft |

Beruházásként a kötelező kulturális fejlesztés kiadását terveztük, felújítási kiadásként a termelői piac kialakítását/magtár felújítását 25 millió forint, az ifjúsági klub felújítását 2 millió forint értékben.

Bevételi oldalon az állami támogatások mellett tervezésre került a tavalyi évi teljesítések, illetve megkötött bérleti megállapodások alapján az adóbevételek, bérleti díjak, ellátási díjak (óvodai ebédbefizetés), illetve a bankszámla kamata.

Tervezett 2023.évi maradványunk 38 millió Ft.

Megkérdezi, hogy van-e valakinek kérdése, hozzászólása?

Szalóky Nándor polgármester megállapítja, hogy a község képviselői részéről kérdés, hozzászólás, módosító javaslat nem érkezett, ezért szavazásra bocsátja a fenti javaslatot, s megállapítja, hogy Nagyacsád Község Önkormányzat Képviselő-testülete 5 igen szavazattal, ellenszavazat, tartózkodás nélkül a következő rendeletet alkotja:

**2/2024. (II.15.) önkormányzati rendelete**

**Nagyacsád község Önkormányzat Képviselő-testülete úgy döntött, hogy az önkormányzat 2024. évi költségvetéséről szóló, fenti** számú rendeletét az előterjesztésben foglaltaknak megfelelően megalkotja.

**8)Nagyacsád Község Önkormányzat 2024. évi közbeszerzési tervének elfogadása**

**Előadó: polgármester**

Szalóky Nándor polgármester ismerteti az előterjesztést, elmondja, hogy nullás a terv, az önkormányzat nem tervez olyan beruházást, ami közbeszerzés köteles lenne.

Megkérdezi, hogy van-e valakinek kérdése, hozzászólása?

Szalóky Nándor polgármester megállapítja, hogy a község képviselői részéről kérdés, hozzászólás, módosító javaslat nem érkezett, ezért szavazásra bocsátja a fenti javaslatot, s megállapítja, hogy Nagyacsád Község Önkormányzat Képviselő-testülete 5 igen szavazattal, ellenszavazat, tartózkodás nélkül a következő határozatot hozza:

**7/2024. (II.14.) önkormányzati határozat**

Nagyacsád Község Önkormányzata Képviselő-testülete a közbeszerzésekről szóló 2015. évi CXLIII. törvény 42. §-a alapján az előterjesztés 1. sz. mellékletét képező Nagyacsád Község Önkormányzata 2024. évi közbeszerzési tervét elfogadja.

Felelős: polgármester

Határidő: azonnal

**9)Tájékoztató az elmúlt időszak fontosabb eseményeiről**

**Előadó: polgármester**

Szalóky Nándor polgármester elmondja, hogy az önkormányzati rendezvényeket, és közzé kell tenni. II. Nagyacsádi kolbászoló március 23, gyereknap június 1, falunap július 20, Szeretlek Nagyacsád szeptember 21, búcsú november 9.

Megkérdezi, hogy van-e valakinek kérdése, hozzászólása?

Megállapítja, hogy további hozzászólás nincs

**10)Pápai Rendőrkapitányság megkeresés önkormányzati adománnyal kapcsolatban**

**Előadó: polgármester**

Szalóky Nándor polgármester elmondja, hogy a Pápai Rendőrkapitányság támogatáskéréssel kereste meg az önkormányzatot. Kétféle célt jelöltek meg. Az egyik a bűnmegelőzési célú közterületi órák emelése a közterület fokozott ellenőrzése érdekében, a másik tárgyi eszközbeszerzés. Javasolja az első célra 50.000.- Ft támogatás nyújtását.

Megkérdezi, hogy van-e valakinek kérdése, hozzászólása?

Szalóky Nándor polgármester megállapítja, hogy a község képviselői részéről kérdés, hozzászólás, módosító javaslat nem érkezett, ezért szavazásra bocsátja a fenti javaslatot, s megállapítja, hogy Nagyacsád Község Önkormányzat Képviselő-testülete 5 igen szavazattal, ellenszavazat, tartózkodás nélkül a következő határozatot hozza:

**8/2024. (II.14.) önkormányzati határozat**

Nagyacsád Község Önkormányzatának Képviselő-testülete megtárgyalta a Pápai Rendőrkapitányság Na/49/2024. iktatószámú levelét és úgy döntött, hogy 2024. évre vonatkozólag 50.000.-Ft azaz ötvenezer forint összeggel kívánja támogatni a Pápai Rendőrkapitányság munkáját. Támogatás megjelölt célja közterületi órák emelése. Felhatalmazza a polgármestert a szükséges intézkedések megtételére

Felelős: polgármester

Határidő: azonnal

**11)A személyes gondoskodást nyújtó szociális és gyermekjóléti ellátások intézményi térítési díjáról szóló rendelet elfogadása,**

**Előadó: polgármester**

Szalóky Nándor polgármester elmondja, hogy az önkormányzata megkapta a szolgáltatótól az emelésre vonatkozó igényt, mely a megemelkedett nyersanyag és rezsi árak miatt elkerülhetetlen. Első körben módosítani szükséges a szolgáltatási szerződést, ezt követően a rendelet.

A Gyvt. 151. §. (2) bekezdése értelmében, ha a gyermekétkeztetést a települési önkormányzat biztosítja, úgy az intézményi térítési díjat a települési önkormányzat állapítja meg. A gyermekétkeztetés intézményi térítési díjának alapja az élelmezés nyersanyagköltségének egy ellátottra jutó napi összege.

A gyermekétkeztetés térítési díjánál javasolt emelés természetszerűleg csak az étkezésért ténylegesen fizetendő gyermekeket és szüleiket érinti. Ez viszonylag szűk kör, mert a gyermekek mind nagyobb része megfelel az ingyenes gyermekétkeztetés feltételeinek, így a szülőt, gondviselőt fizetési kötelezettség nem terheli.

A szociális igazgatásról és szociális ellátásról szóló 1993. évi III. törvény ( a továbbiakban: Szt.) a térítési díjakkal kapcsolatosan csupán annyit szabályoz, hogy az intézményi térítési díj nem lehet magasabb, mind a szolgáltatási önköltség. Az egyes szolgáltatások önköltsége az a költség, amibe a szolgáltatás nyújtása kerül. A térítési díjak módosításáról való döntésnél figyelemmel kell lenni arra a tényre, hogy azok emelése akkor és olyan mértékben indokolt, ha azzal szemben hasonló mértékű kiadást lehet szembeállítani. Ellenkező esetbe a térítési díj megemeléséből származó többletbevétel a központi költségvetésről szóló törvény rendelkezése értelmében arányosan csökkenti az ellátás nyújtásáért kapott állami támogatás összegét.

**9/2024. (II.14.) önkormányzati határozat**

Nagyacsád község Önkormányzat Képviselő-testülete úgy döntött, hogy 2024.március 1 napjával módosítja a BELDAME FOOD Vendéglátó és Szolgáltató Kft.-vel( Pápa, Rákóczi F u. 10. képviseli: Fazekas Éva ügyvezető,adószáma: 12457492-2-19) 2022. február 2 napján megkötött szolgáltatási szerződést. Felhatalmazza a polgármestert a szerződés aláírására.

Felelős: polgármester

Határidő: 2024. február 28.

Megkérdezi, hogy van-e valakinek kérdése, hozzászólása?

Szalóky Nándor polgármester megállapítja, hogy a község képviselői részéről kérdés, hozzászólás, módosító javaslat nem érkezett, ezért szavazásra bocsátja a fenti javaslatot, s megállapítja, hogy Nagyacsád Község Önkormányzat Képviselő-testülete 5 igen szavazattal, ellenszavazat, tartózkodás nélkül a következő rendeletet alkotja:

**3/2024. (II.15.) önkormányzati rendelete**

**Nagyacsád község Önkormányzat Képviselő-testülete úgy döntött, hogy a személyes gondoskodást nyújtó szociális és gyermekjóléti ellátások intézményi térítési díjáról szóló 6/2021. (V.20.) önk. rendelet módosításáról szóló, fenti** számú rendeletét az előterjesztésben foglaltaknak megfelelően megalkotja.

Szalóky Nándor polgármester megkérdezi, van-e még valakinek kérdése, hozzászólása?

Megállapítja, hogy a Képviselő-testület nyilvános ülésén megtárgyalandó további napirend nincs, kérdés, bejelentés hiányában a 2024. február 14-i nyilvános ülést 19 óra 12 perckor berekeszti.

K.m.f.

Szalóky Nándor Ivanics Barbara

polgármester jegyző

A jegyzőkönyv tartalmáért felel:

Novák Edit

aljegyző